VS001626
Datum: 2002-09-17T02:00:00.000+02:00
datum_sodbe_i_stopnje: 2004-04-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 1.400.000,00 SIT
opombe: II Ips 548/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Po poklicu elektrotehnik.

## Škodni dogodek

Poškodovan na služenju vojaškega roka pri delu z motorno žago.

## Poškodba

Raztrganine kazalca in sredinca ter dlani leve roke.

## Telesne bolečine

500.000,00 SIT Tožnik je trpel srednje hude bolečine 4 dni kontinuirano, nato občasno 3 kumulativno dni. Bolečine lahke intenzivnosti je trpel skupaj 15 dni.

#### Hospitalizacija

Kirurška oskrba ran.

#### Ambulantno zdravljenje

5x ambulantno pregledan.

#### Rehabilitacija

Fizioterapija, razgibavanje sklepov.

#### Nevšečnosti med zdravljenjem

Fiziološki proces celjenja 6-8 tednov.

## Strah

300.000,00 SIT. Poškodba je bila za tožnika nenaden in nepričakovan dogodek, zato je bil primarni strah ob sami poškodbi zelo intenziven in je trajal do kirurške oskrbe ran. Sekundarni strah za izid zdravljenja je bil nekaj tednov zmerno izražen, nato pa v blagi obliki še dva meseca.

## Zmanjšanje življenjske aktivnosti

500.000,00 SIT. Poškodba leve roke je pri tožniku pustila trajne posledice. Tožnik ima omejeno gibljivost levega kazalca za 5%, zato je slednji izrazito moten v določenih prijemih in položajih. Njegovo delo je elektrotehnika je zato moteno in oteženo. Občutke neprijetnosti doživlja zlasti ob spremembi vremena.

## Skaženost

100.000,00 SIT. Tožniku je ostala brazgotina in deformacija prsta ter omejena gibljivost, kar pri povprečnem opazovalcu ne vzbuja pomilovanja, strahu ali gnusa. Vseeno pa so brazgotine na tožniku pustile določene posledice na duševnem področju in tožnik zaradi tega trpi.

---

ZOR člen 200, 203